- Hindi News
- National
- एक सप्ताह पहले दोस्त के साथ काम में जाने निकले मजदूर की लाश फंदे पर लटकती मिली
एक सप्ताह पहले दोस्त के साथ काम में जाने निकले मजदूर की लाश फंदे पर लटकती मिली
भास्कर न्यूज | जांजगीर-चांपा
आरंग के निर्माणाधीन मंदिर में काम करने जाने के लिए घर से एक सप्ताह पहले अपने दोस्त के साथ निकले जांजगीर के एक मजदूर की लाश शुक्रवार की सुबह सेमरा के खेत में फंासी पर लटकते हुए मिली। मामला नवागढ़ थाने का है।
नवागढ़ थाना प्रभारी आरजी देवांगन ने बताया कि शुक्रवार की सुबह ग्राम सेमरा के कोटवार ने सूचना दी कि गांव के खेत में एक व्यक्ति की लाश फांसी पर लटकी हुई है। सूचना पर पुलिस मौके पर पहुंची। शव का पंचनामा कर जामुन पेड़ की डाल से उतारा और आसपास पड़े उसके कपड़ों की जांच की। कपड़े से मृतक का आधार कार्ड मिला जिसके आधार पर उसकी पहचान जांजगीर वार्ड नं. 14 निवासी सुनील कुमार टंडन 45 साल पिता साधुराम टंडन के रूप में की गई। पुलिस ने इसकी सूचना मृतक के परिजनों को दी। सूचना पाकर परिजन नवागढ़ थाने पहुंचे। उन्होंने पुलिस को बताया कि सुनील एक सप्ताह पहले 24 फरवरी को मोहल्ले के ही अपने एक साथी धर्मेन्द्र कहरा के साथ आरंग में निर्माणाधीन मंदिर में काम पर जाने की बात कहकर घर से निकला था। परिजन यही सोच रहे थे कि सुनील आरंग में काम कर रहा है। साधुराम ने पुलिस को बताया कि तीन दिन पहले धर्मेन्द्र से फोन पर बात हुई थी तब उसने रायपुर में होने की बात कही थी। पुलिस की एक टीम धर्मेन्द्र कहरा की तलाश में निकल गई है।
संदेह के दायरे में स्थिति और धर्मेंद का नदारद होना
जिस स्थिति में सुनील का शव पेड़ पर लटका है, और उसके दोनों घुटने मुड़े हैं तथा उसके शरीर पर एक अंडरवियर के अलावा दूसरा कोई कपड़ा नहीं है, साथ ही उसके शरीर पर चोट के निशान भी दिखाई दे रहे हैं, जिससे देखने पर प्रथम दृष्टया हत्या की आशंका जताई जा रही है। वहीं उसके साथ गए धर्मेंद्र का गायब होना भी सस्पेंस को बढ़ा रहा है। हालांकि पुलिस भी अभी कुछ स्पष्ट नहीं कर रही है, पर पुलिस की टीम धर्मेंद्र की तलाश में निकल गई है। पुलिस पीएम रिपोर्ट आने के बाद ही मौत के कारणों का खुलासा होने की बात कह रही है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva